**Nr. 1310/..................... .2024**

**Raport**

**privind rezultatele acțiunii tematice** **pentru verificarea respectării legislaţiei în vigoare privind condiţiile de funcţionare a taberelor şcolare şi a unităţilor de turism care acordă servicii similare taberelor școlare.**

 În conformitate cu Planul naţional de acţiuni tematice de control în sănătate publică pe anul 2024, Inspecţia Sanitară de Stat din cadrul Ministerului Sănătăţii a dispus desfășurarea, **în perioada 08.07.2024 – 16.08.2024** **de acțiuni de control pentru verificarea respectării legislaţiei în vigoare privind condiţiile de funcţionare a taberelor şcolare şi a unităţilor de turism care acordă servicii similare taberelor școlare.**

**Acţiunile de control au vizat:**

* Verificarea respectării prevederilor Ordinului MS nr. 1456/2020 pentru aprobarea Normelor de igienă privind unităţile pentru ocrotirea, educarea, instruirea, odihna și recreerea copiilor şi tinerilor, cu modificările și completările ulterioare, privind taberele şcolare publice sau private sau orice unitate publică sau privată care organizează activităţi similar taberelor scolare.
* Verificarea respectării prevederilor Ordinului MS nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei, cu modificările și completările ulterioare.
* Regulamentul CE nr. 625/2017 privind controalele oficiale şi alte activităţi oficiale efectuate pentru a asigura aplicarea legislaţiei privind alimentele şi furajele, a normelor privind sănătatea şi bunăstarea animalelor, sănătatea plantelor şi produsele de protecţie a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 şi (UE) 2016/2031 ale Parlamentului European şi ale Consiliului, a Regulamentelor (CE) nr. 1/2005 şi (CE) nr. 1099/2009 ale Consiliului şi a Directivelor 98/58/CE, 1999/74/CE, 2007/43/CE, 2008/119/CE şi 2008/120/CE ale Consiliului şi de abrogare a Regulamentelor (CE) nr. 854/2004 şi (CE) nr. 882/2004 ale Parlamentului European şi ale Consiliului, precum şi a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE şi 97/78/CE ale Consiliului şi a Deciziei 92/438/CEE a Consiliului (Regulamentul privind controalele oficiale),
* Verificarea respectării prevederilor Ordinului MS nr. 976/1998pentru aprobarea Normelor de igienă privind producţia, prelucrarea, depozitarea, păstrarea, transportul şi desfacerea alimentelor*;*
* Conformitatea produselor biocide (avizare, etichetare, utilizare) cu prevederile Hotărârii Guvernului nr. 617/2014 privind stabilirea cadrului institutional și a unor măsuri pentru punerea în aplicare a Regulamentului (UE) nr. 528/2012 al Parlementului European și a Consiliului din 22 mai 2012 privind punerea la dispoziție pe piață și utilizarea produselor biocide.
* Verificarea respectării prevederilor Hotărârii Guvernului nr. 355/2007privind supravegherea sănătăţii lucrătorilor,
* Verificarea respectării prevederilor Ordinului Ministerului Sănătății și al Ministerului Educaţiei nr.2.209 / nr. 4.469/2022 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.
1. **Tabere școlare de stat și private**

Au fost controlate un număr de **56 total tabere școlare**, dintre care:

* **Un numar de 55 tabere dețineau autorizatie sanitara de functionare (ASF)**
* **1 tabara functiona fără ASF** (în județul Vrancea).

 În urma controalelor au fost constatate următoarele:

 Admiterea copiilor/tinerilor în **55 tabere școlare** controlate se realiza în corespunzător cu prevederile art.3, alin. (1), lit b) din Anexa la Ordinul MS nr. 1456/2020, cu modificările și completările ulterioare, în baza avizului epidemiologic şi a dovezii de vaccinare, eliberate de medicul de familie/medicul colectivităţii/medicul şcolar, și **necorespunzător în 1 tabără școlară (** o tabară în judetul Arad-nu a prezentat avizul epidemiologic pentru 8 copii /tineri din totalul celor 26 de copii și tineri prezenți, iar pentru grupul sosit în tabără, la data controlului, nu s-au putut prezenta avizele epidemiologice).

 Referitor la amplasarea taberelor școlare, s-a constatat că în toate cele **56** **tabere școlare** controlate erau respectate prevederile art. 4, alin. (1) din Anexa la Ordinul MS nr. 1456/2020, cu modificările și completările ulterioare.

 În toate cele **56 tabere școlare** controlate,terenul aferent desfăşurării în aer liber a activităţilor recreative şi sportive a copiilor şi tinerilor era corespunzător cu prevederile art. 4, alin. (7) din Ordinul MS nr. 1456/2020, cu modificările si completările ulterioare, fiind împrejmuit cu gard.

 În toate cele **56 tabere școlare controlate** erau asigurate circuite separate pentru copii şi tineri faţă de cele pentru activităţile administrativ-gospodăreşti, conform prevederilor art. 5, alin. (4) din Ordinul MS nr. 1456/2020, cu modificările si completările ulterioare.

 Dotarea cu mobilier respectă caracteristicile tehnice conforme cu vârsta copiilor şi tinerilor, precum şi destinaţia acestuia în toate cele **56 tabere școlare** controlate,conform prevederilor art. 5, alin. (10) din Ordinul MS nr. 1456/2020, cu modificările și completările ulterioare.

 Grupurile sanitare pentru copii şi tineri erau **corespunzatoare în toate cele 56 tabere** **școlare**, separate de cele pentru personal și repartizate proportional.

 Vestibulul grupurilor sanitare era **corespunzator** amenajat în toate cele **56 tabere școlare**, cu chiuvetă - lavoar cu apă rece şi caldă si dotate cu materiale și produse pentru igienă individuală la grupurile sanitare.

 Aprovizionarea cu apă potabilă se realiza în **34 unitati de la rețea și în 22 unități, aprovizionarea cu apă se realiza din sursa proprie**. În **2 unități**, aprovizionarea cu apă din sursa proprie era **necorespunzatoare** (1 tabară în județul Arad - sursa de apă corespunde din punct de vedere microbiologic, dar nu corespunde la parametrul Fier total, cu mentiunea în raportul DSP Arad, că pentru consumul personalului și al copiilor se asigura apa îmbuteliată, iar mâncarea era servită în sistem catering și 1 taberă în județul Ialomița **-**  aprovizionarea cuapă curentă rece se realiza în program restricționat).

 În ceea ce priveste evacuarea reziduurilor lichide, aceasta se realiza prin instalaţii proprii pentru colectarea, tratarea şi evacuarea reziduurilor fecaloid-menajere şi a apelor uzate sau fose septice vidanjabile în **30 tabere scolare**, celelate fiind racordate la rețeaua de canalizare a localității.

 Fosele septice erau menţinute în permanentă stare de funcţionare şi igienizare, în toate cele **30 tabere scolare** racordate la instalatii proprii.

 Nu au fost raportate neconformități în ceea ce priveste distanta de 10 m dintre fosa septica/instalatii proprii de colectare, evacuare reziduuri fecaloid -menajere și cea mai apropiata clădire a unităţilor pentru ocrotirea, educarea, instruirea, odihna şi recreerea copiilor şi tinerilor

 Evacuarea reziduurilor menajere solide era **corespunzătoare în toate cele 56 tabere scolare controlate**.

 Curăţenia şi dezinfecţia grupurilor sanitare se efectua **corespunzător** cu prevederile art. 7, alin. (11) din Anexa la Ordinul MS nr. 1456/2020, cu modificările și completările ulterioare în toate cele **56 tabere școlare controlate**, astfel, pentru efectuarea curăţeniei şi dezinfecţiei prin ştergere a grupurilor sanitare erau utilizate 4 ştergătoare/lavete de culori diferite, stabilite prin proceduri interne: una pentru mânerele uşilor cabinelor closetelor şi pentru mânerul lanţului de tras apa din rezervor/bazinul WC, a doua pentru pereţii şi uşa cabinei, a treia pentru colacul vaselor closetelor şi a patra pentru podeaua acestora.

 **În 55 tabere scolare**,ustensilele utilizate la efectuarea curațeniei erau inscripţionate/etichetate **corespunzător** prevederilor art. 15 alin. (1) din Ordinul MS nr. 1456/2020, cu modificările și completările ulterioare și **necorespunzător în 1 tabară școlară** ( 1 tabară în județul Buzau -neinscripționarea ustensilelor de curățenie și neasigurarea unui spațiu special destinat).

 În ceea ce priveste **asigurarea încălzirii**, acesta se realiza în **43 tabere școlare**, dintre care, un numar de 42 tabere școlare dispuneau de sistem propriu de încălzire (centrala termica) și 1 unitate era racordată la sistem centralizat de încalzire.

 Pentru prevenirea accidentelor erau asigurate măsuri de protecţie la ferestre, casa scării şi oriunde era necesar, **corespunzător** prevederilor art. 10, alin. (8) din Anexa la Ordinul MS nr. 1456/2020, cu modificările și completările ulterioare, în **55 tabere scolare** și **necorespunzător în 1 tabără școlară** (1 unitate în județul Prahova).

 Se asigura iluminatul natural și artificial corespunzător cu prevederile art. 11, alin. (1) și alin. (3) al Anexei la Ordinul MS nr. 1456/2020, cu modificările și completările ulterioare, în toate cele **56 tabere școlare controlate**.

 Dotatea spațiilor de cazare cu cazarmament (pilote, lenjerie de pat, etc) era corespunzătoare în toate cele **56 tabere scolare controlate**, respectându-se prevederile art. 31, alin. (1), lit. c) din Anexa la ordinul MS nr. 1456/2020, cu modificările și completările ulterioare.

 Dotarea şi **aprovizionarea cu ustensile, materiale şi produse biocide** avizate/autorizate de Comisia Naţională de Produse Biocide, necesare pentru întreţinerea curăţeniei şi efectuarea operaţiunilor de dezinfecţie era **corespunzatoare în 54 tabere scolare** și **necorespunzatoare** în **2**  **tabere** (1 unitate in judetul Buzău- neasigurarea produselor biocide pentru dezinfecția suprafețelor și 1 unitate în județul Arad – identificare produs biocid expirat).

 **Operațiunile de dezinfectie-dezinsectie-deratizare** (DDD) se efectuau corespunzător **în toate cele 56 tabere scolare** controlate, în sensul că dezinsecţia periodică se efectueaza la 3 luni si deratizarea se realizaeaza periodic la intervale de maximum 6 luni sau ori de câte ori este nevoie.

 Se **asigurau grupuri sanitare şi vestiare**, cu dulapuri separate pentru păstrarea îmbrăcămintei şi respectiv, a echipamentului de protecţie a personalului de îngrijire/a personalului blocului alimentar/ spălătorii în **toate cele 56 tabere școlare** controlate.

**Asigurarea asistenței medicale**

 Pentru **asistenţa medicală preventivă, curativă şi de urgenţă**, în unităţile pentru ocrotirea, educarea, instruirea, odihna şi recreerea copiilor şi tinerilor **se asigurau spaţiile**, conform prevederilor art. 18, alin. (1) din ordinul MS nr. 1456/2020 cu modificările și completările ulterioare, în **33 tabere școlare** din cele 56 controlate.

 În vederea asigurării asistenței medicale, existau încheiate contracte de prestări servicii medicale ( de exemplu: DSP Vrancea și DSP Neamt au raportat că, în cele 4 tabere controlate există încheiat contract de prestări servicii cu medicul de familie).

 În **5 tabere școlare** din cele 56 controlate **nu se asigura, permanent**, 24 din 24 ore **asistența medicală,** conform prevederilor art. 33 lit. h) din Anexa la Ordinul MS nr. 1456/2020, cu modificările și completările ulterioare( 3 tabere în județul Arad și 2 tabere în județul Vrancea).

 **În 2 tabere scolare** (din județul Neamt) **nu se asigura izolator**,conform prevederilor art. 18, alin. (1), lit. b) din Ordinul MS nr. 1456/2020, cu modificările și completările ulterioare.

 **În 4 tabere școlare** (1 unitate în județul Arad, 1 tabără în județul Iași și 2 unități în județul Vrancea), dotarea cabinetului medical era **necorespunzătoare** cu prevederile art. 31, alin. (1), lit. g) din Anexa la Ordinul nr. 1456/2020, cu modificările și completările ulterioare

 Au fost verificate un numar de **41 blocuri alimentare**, toate erau corespunzătoare în ceea ce privește asigurarea circuitelor funcționale.

 Dotarea cu utilaje, ustensile, spații de depozitare și spatii frigorifice era corespunzatoare în 40 blocuri alimentare și  **necorespunzatoare** **în 1 unitate** ( 1 unitate în județul Alba).

 Se păstrau probe alimentare, **corespunzător în 39 blocuri alimentare** ale taberelor controlate care dețineau bloc alimentar și **necorespunzător** **în 2 tabere școlare** (1 unitate din județul Bistrița Năsăud și 1 tabară în județul Mureș).

 În **8 tabere școlare** **fără bloc alimentar propriu** era amenajat **oficiu** pentru primirea hranei şi spaţiu pentru servirea mesei cu suprafeţe care se pot spăla şi dezinfecta cu uşurinţă **corespunzător** cu prevederile art. 34, alin. 1 din Ordinul MS nr. 1456/2020, cu modificările și completările ulterioare.

 Într-o unitate **fără bloc alimentar propriu din cele 8 unitati nu se asigura** **oficiu** **pentru spălarea și depozitarea veselei** (1 unitate în judetul Vrancea - vesela folosită se spăla la nivelul unității de catering, aceasta fiind transportată zilnic în tabără cu mijloc de transport autorizat sanitar veterinar).

 Se respectau următoarele condiţii:

* meniul era stabilit corespunzător, în colaborare cu conducerea unităţii și avizat de medic, afişat la loc vizibil, cu gramajul/porţie,
* meniul zilnic era însoţit de lista ingredientelor cu gramaj/porţie individual.
* transportul produselor alimentare cu mijloace de transport auto care nu erau folosite în alte scopuri.

 Pentru un număr de 233 persoane angajate nu se asigurau examenele medicale conform Hotarâri Guvernului nr. 355/2007 privind sănătate lucrătorilor, cu modificările și completările ulterioare.

 Un număr de 179 angajați nu aveau efectuate cursurile privind însușirea noțiunilor fundamentale de igienă.

**II. Unități de turism care organizau activităţi similare taberelor școlare**

 2. Au fost efectuate un număr de **212 controale în alte unități de turism care organizau activitati similare taberelor școlare,** din care:

* **59 controale** în unități de cazare hotelieră care organizează activităţi similare taberelor școlare
* **153 controale la pensiuni turistice** si alte tipuri de unități care organizează activităţi similare taberelor școlare.

 Aprovizionarea cu apă se realiza de la rețeaua publică în 153 unități., Aprovizionarea cu apă potabilă, în sistem propriu se realiza în 59 unități, din care, asigurarea cu apă în sistem proriu era **necorespunzătoare în 1 unitate** (1 unitate în județul Harghitacare nu a prezentat un buletin de apă pentru apa din sursa proprie de apă, dar unitatea era racordat și la rețeaua de apă a localității).

 În **15 unități nu se păstrau probe alimentare** (exemplu: 1 unitate din județul Harghita, etc).

 **Pentru neconformitățile constatate în cadrul actiunii tematice de de control au fost aplicate un număr total de 101 sancțiuni contraventionale, din care:**

**nr. avertismente: 55**

**nr. amenzi: 46**

**valoare amenzi: 152.200 lei.**

 **Au fost dispuse 3 suspendări de activitate** astfel:

***-* 1 suspendare de activitate dispusă de DSP Ialomița pentru nesigurarea microclimatului, - 1 suspendare de activitate dispusă de la DSP Argeș pentru conditii igienico-sanitare necorespunzătoare în blocul alimentar;**

**- 1 suspendare de activitate dispusă de DSP Satu Mare unei firme de catering pentru lipsa circuitelor funcționale.**